FI Euroopan unionin virallinen lehti C 190/7

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

(2008/C 190/06)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

”CASTAGNA DI VALLERANO”

EY N:o: IT/PDO/005/0474/03.03.2005

SAN ( X ) SMM ( )

Tässä yhteenvedossa on esitetty eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Ministero delle Politiche agricole alimentari e forestali Osoite: Via XX Settembre, 20 — I-00187 Roma Puhelin: (39) 06 481 99 68 Faksi: (39) 06 42 01 31 26 Sähköposti: qpa3@politicheagricole.gov.it

2. Hakijaryhmittymä:

Nimi: Associazione Castanicoltori Vallecimina Osoite: Via Torrione, 5 — I-01030 Vallerano (VT) Puhelin/faksi: (39) 0761 75 19 49 Sähköposti: vallecimina@libero.it Kokoonpano: Tuottaja/jalostaja ( X ) Muu ( )

3. Tuotelaji:

Luokka 1.6 — Hedelmät, vihannekset ja viljat sellaisenaan tai jalostettuina

4. Eritelmä:

(Yhteenveto neuvoston asetuksen (EY) N:o 510/2006 4 artiklan 2 kohdan edellytyksistä)

4.1 Nimi: ”Castagna di Vallerano”

4.2 Kuvaus: Suojattu alkuperänimitys ”Castagna di Vallerano” on varattu paikallisesta ekotyypistä ”Castanea sativa Miller” saaduille hedelmille, joiden viljely on tapahtunut 4.3 kohdassa tarkoitetulla alueella ja joilla on oltava seuraavat ominaisuudet:

paikallinen ekotyyppi — ”Castanea sativa Miller”,

suuri (50–70 hedelmää kilogrammassa tuoretta tuotetta),

keskikokoinen (71–95 hedelmää kilogrammassa tuoretta tuotetta),

pieni (96–120 hedelmää kilogrammassa tuoretta tuotetta),

muoto pääosin soikea, toisinaan pyöreähkö, kärki esiintyöntyvä, ja siinä näkyy emin vartalon jäännöksiä, siemenpohja neliskulmainen, yleensä litteä ja niin pieni, ettei ulotu hedelmän kylkiin,

pehmeä, helposti irrotettava hedelmäkuori, väriltään punertavan ruskea, pinnassa 25–30 pystysuoraa tummempaa kohojuovaa,

siemenkuori vaaleanruskea, ei yleensä työnny siemenen uurteisiin,

kuivien hedelmien osuus alhainen,

siemenen pinta on lähes sileä, malto on valkoinen, rapea, miellyttävän makea ja kestää hyvin kypsentämistä.

Määritykset: syötävä osa: 84–88 %; kuori: 12–16 %; koostumus: 100 grammaa syötävää osaa kohti: vesi: 51–60 %, proteiini: 2,5–3,2 %, rasvat: 1,40–1,60 %, hiilihydraatit yhteensä: 38–44 %, kalium: 400–440 mg.

4.3 Maantieteellinen alue: ”Castagna di Valleranon” maantieteellinen tuotantoalue rajoittuu yksinomaan Viterbon maakuntaan kuuluvan Valleranon kunnan alueeseen.

4.4 Alkuperätodisteet: Tuotteen jäljitettävyys tuotantoketjun kaikissa vaiheissa varmistetaan tehokkaasti merkitsemällä kastanjatarhat valvontaelimen asianmukaisesti pitämään ja päivittämään rekisteriin.

Rekisteröinnin mahdollista muuttamista koskevat hakemukset on jätettävä kunkin vuoden 30. huhtikuuta mennessä.

4.5 Tuotantomenetelmä: Tuotantoeritelmässä määrätään muun muassa, että istutustiheydessä, viljelymenetelmissä, säännöllisessä karsimisessa ja useamman vuoden välein tehtävässä leikkaamisessa on noudatettava alueen perinteisiä käytänteitä, jotta varmistetaan vähintään 50 ja enintään 100 puuta hehtaaria kohti. Keinokastelu on sallittua.

Sadonkorjuu tapahtuu vuosittain 20. syyskuuta ja 10. marraskuuta välisenä aikana käsin tai koneellisesti käyttäen asianmukaisia traktorivetoisia imuperiaatteella toimivia keruukoneita tai itseliikkuvia keruukoneita, jotka eivät vahingoita tuotetta.

Tuotos on vähintään 2 tonnia ja enintään 6 tonnia hehtaaria kohti.

Tuotteen säilyvyys varmistetaan kylmävesikäsittelyllä (cura a freddo) ilman lisäaineita tai steriloimalla upottamalla kastanjat ensin kuumaan veteen (cura a caldo) ja sen jälkeen kylmään veteen ilman lisäaineita.

Liotuksen jälkeen vielä kosteat kastanjat kerätään kasaan ja levitellään pienen ajan kuluttua maahan, tässä yhteydessä tehdään valikointi homeisten hedelmien poistamiseksi. Ensimmäisten päivien aikana kastanjoita käännellään käsin tai puulastalla nopean kuivumisen varmistamiseksi tai vaihtoehtoisesti ne sijoitetaan samassa tarkoituksessa päivittäin vaihdettaviin erityisiin säiliöihin.

Huuhdellut kastanjat pudotetaan jäähdytysaltaaseen noin 15–30 minuutiksi. Samalla niille tapahtuu automaattinen erottelu vahingoittuneiden hedelmien noustessa pintaan, jolloin ne voidaan poistaa asianmukaisia välineitä käyttäen.

Valutusta ja kuivaamista seuraavat harjaus-, lajittelu- ja luokitteluvaiheet.

Hedelmien tuotannon, lajittelun, luokittelun, käsittelyn ja säilömisen on tapahduttava tuotantoalueella. Pakkaaminen voi kuitenkin tapahtua myös 4.3 kohdassa mainitun alueen ulkopuolella.

4.6 Yhteys maantieteelliseen alkuperään: Tuotantoalue käsittää koko Valleranon kunnan alueen, ja se soveltuu maaperäominaisuuksiltaan erityisen hyvin kastanjanviljelyyn. Syvä, vettä läpäisevä ja humuspitoinen maaperä sisältää runsaasti tuliperäistä tufa-kalkkikiveä, jossa on paljon orgaanisia aineksia, joten se on erittäin hedelmällistä, edistää hedelmien kaliuminsaantia ja lisää niiden rasva- ja hiilihydraattipitoisuuksia. Myös alueen ilmasto-olosuhteet ovat erittäin suotuisat tuotannon kannalta.

Alueella vallitsee on erittäin tasainen mannerilmasto kuumine kesineen ja ankarine kosteine talvineen. Vuosittaiset lämpötilanvaihtelut ovat kohtuullisen suuria, ja tasaisesti ympäri vuoden jakautuva sademäärä on suhteellisen alhainen.

Tuliperäisessä maastossa 400–500 metrin korkeudessa merenpinnasta sijaitsevat kastanjatarhat tuottavat erittäin korkealaatuisia hedelmiä. Maaperä- ja ilmasto-olosuhteiden sekä ihmisen toiminnan (jalostus ja ylipäänsä lajin vaatimuksia vastaavat viljelymenetelmät) ansiosta vuosisatojen myötä ”Castanea sativa Miller” -kantaan on Valleranossa kohdistunut voimakas valintaprosessi, jonka tuloksena on kehittynyt paikallisia ekotyyppejä. Ne ovat sopeutuneet alueen maaperä- ja ilmasto-olosuhteisiin ja vakiinnuttaneet asemansa alueella. Arvostettujen erityisominaisuuksien ansiosta on kehittynyt omintakeinen tuotanto, joka tunnetaan nimellä ”Castagna di Vallerano”.

Ympäristö- ja ilmasto-olosuhteiden sekä paikallisen väestön vuosisataisen työn ja perinteisten viljelymenetelmien, jatkuvan tutkimustyön ja jalostuksen ansiosta alueen kastanjanviljelystä on kehittynyt todellinen elinkeino, jonka taloudellisista, maataloudellisista ja gastronomisista vaikutuksista on olemassa myös ammattikirjallisuutta.

Valleranon ja kastanjan välisestä yhteydestä todistavat myös tufa-luolat, joiden altaita (cantine) käytettiin kastanjoiden kylmävarastoina ja jotka toimivat edelleen tuotteen säilytystiloina. Voidaankin katsoa, että Valleranossa on aina viljelty kastanjaa.

Kastanjametsiä on ollut alueella kautta aikojen, varmasti ennen muita viljeltyjä puulajeja, ja suurta osaa nykyisin kastanjantuotantoon varatuista aloista ei ole koskaan käytetty minkään muun lajin viljelyyn.

Tämä on vaikuttanut Valleranon perinteisen elinkeinoelämän erityispiirteisiin ja kastanjanviljelyyn liittyvän sosiaalisen ympäristön kehittymiseen.

Sama vaikutus näkyy myös paikallisessa arkkitehtuurissa. Kastanjametsissä on rakennuksia, joista asukkaat käyttävät nimitystä ”radicci”, sekä useita säiliöinä ja varastoina käytettyjä luolia, jotka on kaivettu vanhankaupungin alla olevan tufo-kalkkikivestä muodostuvan jyrkänteen alaosaan.

Luolia käytettiin kastanjoiden käsittelyyn ja säilytykseen ja rakennuksia niiden kuivaamiseen. Tämä kaikki todistaa, että kastanjalla on syvään juurtunut jatkuva perinne.

Manfredo Manfredi mainitsee vuonna 1996 julkaistussa teoksessaan ”Vallerano e le Confraternite”, että kastanjoiden kauppa oli paikallisten veljeskuntien pääasiallinen tulonlähde.

Geografica Italiana -aikakauslehden numerossa 87 (1980) kerrotaan, että kastanjanviljelyä harjoitettiin jo vuonna 1500. Vuonna 1584 Farnesen ruhtinas salli kastanjoiden viennin yksinomaan niihin naapurimaihin, jotka pystyivät toimittamaan vastineena viljaa.

Spoletossa vuonna 1993 järjestetyn kansainvälisen konferenssin pöytäkirjoissa mainitaan Vallerano koko Viterbon alueen tärkeimpänä kastanjoiden tuotanto- ja kauppakeskuksena.

Korkealaatuisten kastanjoiden edellyttämien ihanteellisten olosuhteidensa vuoksi Vallerano yksi tuotteen tärkeimmistä tuotanto- ja kauppakeskuksista Italiassa.

4.7 Valvontaelin:

Nimi: Camera di commercio industria artigianato e agricoltura di Viterbo Osoite: Via F.lli Rosselli, 4 — I-01100 Viterbo Puhelin: (39) 0761 2341 Faksi: (39) 0761 345755 Sähköposti: camera.commercio.viterbo@vt.legalmail.camcom.it

4.8 Merkintä: ”Castagna di Vallerano” saatetaan kulutukseen asianmukaisissa säkeissä, joiden pakkauskoot ovat 1, 3, 5, 10, 20 ja 30 kilogrammaa.

Säkit on varustettava sinetillä siten, että sisältöä ei voida poistaa rikkomatta sinettiä.

Sinetti muodostuu kiinteästä etiketistä, jossa on oltava seuraavat maininnat:

Suojattuun alkuperänimitykseen ”Castagna di Vallerano” ei saa lisätä muita mainintoja tai merkintöjä, kuten ”extra” (ekstra), ”fine” (hieno), ”selezionata” (valikoitu), ”superiore” (erittäin hieno) jne.

Tunnus on soikea, ja siinä on kuvattu kastanjan sisälle tummanruskealla, valkoisella ja sinisellä Valleranon ääriviivat. Tunnuksen yläosassa on kuvattu keskiruskealla Cimini-vuorten ääriviivat.

Kirjasintyyppi ja -koko:

D.O.P.: Bauer Bodoni bold (14)

”Castagna di Vallerano”: Amaze bold (27)

Värit:

Ruskea

Valleranon ääriviivat: C0 M56 Y60 K47

Ruskea

Cimini-vuorten ääriviivat: C0 M28 Y30 K23,5

Sininen: C100 M60 Y0 K20

(1) EUVL L 93, 31.3.2006, s. 12.